धरने पर किया शबद कीर्तन एसपी से की गिरफ्तारी की मांग
श्रीगंगानगर। 11जी गुरुद्वारे में हुई वारदात के दोषियों की गिरफ्तारी की मांग को लेकर सिख संगत ने कलेक्ट्रेट में चल रहे धरने के दौरान बुधवार को शबद कीर्तन किया। धरने के तीसरे दिन भगत सिंह सेना ने अपना समर्थन दिया और श्रीगुरु ग्रंथ साहब की बेअदबी करने वालों की गिरफ्तारी की मांग की। बीएसएस के अध्यक्ष नवीन भगत के नेतृत्व में बुधवार को कार्यकर्ताओं ग्रामीणों ने पुलिस अधीक्षक का घेराव किया। उन्होंने एसपी से मिलकर बताया कि अराजक तत्वों ने उनकी धार्मिक भावनाओं काे काफी आहत किया है। उन्होंने एसपी से मांग की कि 11 जी गुरुद्वारे को जलाने गुरुग्रंथ साहिब को चोरी करने वाले अपराधियों पर जल्द से जल्द कार्रवाई करते हुए गिरफ्तारी की जाए। इस दौरान उपाध्यक्ष प्रमोद नायक, सचिव मयंक गुप्ता, हेमेंद्र सिंह हेमू, गुरमीत सिंह, जगसीर सिंह, गुरुसाहब सिंह, अवतार सिंह, अरविंद जोशी सहित बड़ी की संख्या में सिख संगत ग्रामीण मौजूद थे।
श्रीगंगानगर. कलेक्ट्रेट पर धरना स्थल पर कीर्तन करते रागी जत्था।
hin_Deva hin_Deva hin_Deva